**NVivo** er et analyseverktøy/dataprogram som brukes innen kvalitativ forskning. Analyseverktøyet ble utviklet i 1997, og har sine røtter i universitetsprosjektet NUD\*IST fra 1981. Ifølge produsenten har programmet mer enn 1,5 millioner brukere.

Kvalitativ forskning innebærer analyse av lavt strukturert data i motsetning til strukturert og kvantifisert data. Et eksempel på lavt strukturert data er intervjuer, spørreundersøkelser med åpne svar, videoavsnitt osv. NVivo er et såkalt "CAQDAS"-program (Computer-assisted qualitative data analysis software) som brukes til å håndtere denne type forskning og de omfattende forbindelsene som kan trenge utforskning .

Bakgrunn
--------

Programmet NVivo produseres av QSR International, og har blitt skapt for brukere innen kvalitativ forskning. Kvalitative forskere analyserer ofte et omfattende, tekstbasert materiale samt annen multimediainformasjon (f.eks. bilde, lyd, video, PDF). NVivo brukes til analyse av slike datamengder.

NVivo brukes i dag av akademiske, statlige og kommersielle forskere innen forskjellige felt. Eksempler er sosiale vitenskaper som antropologi, psykologi, kommunikasjon, sosiologi, men også forskningsfelt som økonomi, turisme, markedsføring og kriminalteknikk/rettsvitenskap.

Historien bak NVivo går tilbake til Tom og Lyn Richards i 1981, da programmet NUD\*IST ble skapt. NUD\*IST startet som et universitetsprosjekt.

Beskrivelse
-----------

NVivo brukes til å organisere og analysere ikke-numeriske eller ustrukturerte data. Programmet kan klassifisere, sortere og arrangere informasjon, undersøke relasjoner i data og kombinere analysen med lenker, søk og modellering. Forskeren, eller analytikeren, kan teste teorier, identifisere trender og kryssundersøke informasjon.

NVivo støtter ulike forskningsmetoder som debattanalyse, organisasjonsstudier, grounded theory, fenomenologi, holdningsundersøkelser, etnologi, litteraturoversikt, «mixed methods» , Framework. NVivo har støtte for import fra SurveyMonkey. SurveyMonkey brukes blant annet til web-baserte open-ended-spørreundersøkelser, dvs spørreundersøkelser der brukere kan skrive svar helt fritt.

NVivo støtter tekstanalyser i språkene Windows støtter. NVivos grensesnitt finnes på engelsk, spansk, portugisisk, fransk, tysk, japansk og forenklet kinesisk. Videre støtter NVivo dataformater som lydfiler, video, digitale bilder, Word, PDF, regneark, Rich Text Format og enkel tekst .

Med versjon 11 av NVivo kom muligheten til å studere informasjonsflyten i et nettverk gjennom introduksjonen av Social Network Analysis. Nå kan brukeren benytte sosiogramvisualiseringer for å se nettverksrelasjoner og samhandlinger, bruke beregninger for å oppdage betydningsfulle nettverksroller som påvirkere, kontaktskapere og meglere. NVivo kan importere og analysere nettverksdata fra sosiale plattformer som Facebook og Twitter.

Referanser
----------

1. 1 2  Richards, Tom (2002). *An intellectual history of NUD\*IST and NVivo*. International Journal of Social Research Methodology. s. 199–214. ISBN 1364-5579 Sjekk `|isbn=`-verdien: length (hjelp).
2. ↑  «Company Profile» **(engelsk)**. QSRInternational. Arkivert fra originalen 15. mars 2012. Besøkt 9. september 2014.
3. ↑  Cope, DG (2014). *Computer-assisted qualitative data analysis software*. Oncology Nursing Society. s. 322–323. ISBN 1538-0688 Sjekk `|isbn=`-verdien: length (hjelp).
4. ↑  «Company Profile» **(engelsk)**. QSRInternational. Arkivert fra originalen 15. mars 2012. Besøkt 9. september 2014.
5. ↑  «Our History (QSRInternational)» **(engelsk)**. QSRInternational. Arkivert fra originalen 5. mai 2012. Besøkt 9. september 2014.
6. ↑  Karen Dearne (1. juni 2008). «Not easy being green, but audits help» **(engelsk)**. Australian IT. Besøkt 9. september 2014.
7. ↑  Bazeley 'Jackson', Pat 'Kristi' (2013). *Qualitative data analysis with NVivo*. London: SAGE. s. 307. ISBN 1446256561.
8. ↑  Gibbs, Graham (2002). *Qualitative data analysis : explorations with NVivo*. Buckingham: Open University Press. s. 224. ISBN 0-335-20084-2.
9. ↑  Bryman, Alan (2008). *Social research methods*. Oxford ; New York: Oxford University Press. s. 748. ISBN 9780199202959.
10. ↑  «Pressemelding: QSR International slipper en stor oppdatering til NVivo, 9.2». Alfasoft AS. 11. oktober 2011. Arkivert fra originalen 11. september 2014. Besøkt 10. september 2014.
11. ↑  «Case Studies» **(engelsk)**. QSRInternational. Arkivert fra originalen 4. oktober 2013. Besøkt 9. september 2014.
12. ↑  «Pressemelding: SurveyMonkey and QSR International announce partnership». PR Newswire. 16. september 2013. Besøkt 16. september 2013.
13. ↑  «About NVivo» **(engelsk)**. QSRInternational. Arkivert fra originalen 11. november 2011. Besøkt 8. november 2011.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |